da da da da sv da da da da da sv da en da id sv de da da da de sv da da da tr sv da da da da sv pt da da da sv da da da de da da da da da da da da da da da da da da da da da da da da da da da el da da da sv da da da da da en sv de de da cs eu da fi da fi da fi da da da da da da
Tidsbestilling på: 97251970 Skriv til os på: lone.kusk@outlook.dk
Sådan plejer du dine fødder
Indlæg er blevet fremstillet af fodterapeuter gennem flere årtier, og faggruppen har således oparbejdet en meget stor ekspertise på området.
Der skelnes mellem forebyggende, aflastende og korrigerende indlæg.
Fodterapeuten har flere fremstillingsmetoder at vælge imellem og tillige et stort udvalg af materialer til anvendelse ved fremstillingen af indlæg. Afhængig af fodterapeutens vurdering af problemet, der skal behandles, og dets faktuelle oplysninger om patientens alder, almene fysiske tilstand og aktivitet, træffer fodterapeuten sit valg af metode og materialer.
Forebyggende og/eller aflastende indlæg
Der kan være tale om forebyggende og/eller aflastende indlæg til meget sårbare fødder, hvor der er risiko for sårdannelser. Her vil der typisk være tale om patienter med nedsat følesans, nedsat blodforsyning eller hvor vævet i fodsålen er meget tyndt. Også overvægt taler for et aflastende indlæg.
Korrigerende indlæg fremstilles ved forekomsten af medfødte eller erhvervede fejlstillinger i fødderne. Der kan f.eks. være tale om hulfod, platfod, nedsunken forfod, skæve fødder m.m.
Læs om og lær meget mere om indlæg her.
Er du en af de mange, der oplever smerter i knæene når du går eller løber, kan det være et tegn på, at du måske har en fejlstilling i dine fødder. Ofte kan smerter i knæ, hofte, lænd eller ryg nemlig stamme fra et problem i dine fødder. Fejl af denne type kan oftest afhjælpes med et individuelt fremstillet indlæg. Er du platfodet, har en høj vrist eller en nedsunken forfod vil et indlæg også kunne hjælpe dig.
Indlæg kan fremstilles på mange måder og med mange formål.
Inden du får fremstillet et indlæg, er det meget vigtigt, at din fodterapeut har de rigtige information om, hvilke lidelser, sygdomme og gener som du måtte have. Når informationerne sammenholdes med en grundig undersøgelse af dig og dine fødder, er der basis for at kunne fremstille et par gode funktionelle indlæg til dig.
Pas på med sår
Har du sår, er det vigtigt at få aflastet foden korrekt så såret kan hele. Indlægget skal også efter helingen fortsætte med at aflaste foden, så der forebygges for nye sår. Det kan medføre, at indlægget skal bygges om eller udbygges i takt med at såret heler op. Har du gigt er det meget væsentligt, at de ændringer der uvilkårligt vil komme i foden på grund af gigten følges tæt, så indlægget kan blive tilpasset til ændringerne.
Der findes i dag en del såkaldte indlæg, der er færdigt fremstillede. De udleveres over disken af personer, der ofte ikke har en uddannelse inden for området. Du har altså ingen garanti for, at de har den nødvendige viden for at kunne fremstille dig det indlæg, som dine fødder og din krop har brug for.
Hvis du har fået fremstillet et indlæg hos din fodterapeut, er det vigtigt, at skoene passer til dine fødder. Du skal være opmærksom på, at dit indlæg måske ikke passer til alle dine sko, så det kan være, at det er nødvendigt med flere indlæg eller en anden type sko. Det kan din fodterapeut også hjælpe dig med at finde ud af. Husk altid at det er skoene, der skal passe til dine fødder og ikke omvendt – også selvom du ikke har brug for indlæg.
Eksempel på individuel fremstillet indlæg
Bagsiden af modeller af forskellige former for individuelt fremstillede indlæg. Fodterapeuten fremstiller dem præcis til din fod og din fejlstilling.
Jeg vil gerne kontaktes
Klinikken har åben efter aftale.
Klinik for Fodterapi v/ Lone Kusk
Den offentlige Sygesikring, Helbredstillæg, Sygeforsikringer
Vi tilbyder behandling af:
Hælen | Negle | Fodsvamp | Forfoden | Tæerne | Storetåen | Ligtorne | Anklerne | Oversiden af foden | Undersiden af foden | Indlægssåler | Hvad er en Fodterapeut? | Sådan plejer du dine fødder | Sådan vælger du sko
Klinik for Fodterapi v/ Lone Kusk | Strøget 50, st.th. | 7430 Ikast | Tlf.: 97251970 | lone.kusk@outlook.dk | Privatlivspolitik